Det kan derfor bli aktuelt å gjøre om ledermøtet i Stjørdal i mai neste år til et ekstraordinært ting. Norges Idrettsforbund har fått positivt svar fra vinteridrettsforbundene om å søke OL i 2022, men idrettspresident Børre Rognlien må også snakke med sommeridrettene. – For å kunne søke om statsgaranti, forutsetter det at vi avholder et ekstraordinært ting og får støtte, sier Rognlien til Aftenposten. En norsk OL-avgjørelse må være klar i 2013, og søknaden må sendes til Den internasjonale olympiske komité året etter. Debatten om forbud mot høydehus har også vært stor den siste tiden.